রুথ চ্যাটারটন (২৪ ডিসেম্বর ১৮৯২ - ২৪ নভেম্বর ১৯৬১) ছিলেন একজন মার্কিন অভিনেত্রী, বৈমানিক ও ঔপন্যাসিক। তিনি ১৯৩০-এর দশকের মাঝামাঝি সময়ে জনপ্রিয়তা অর্জন করেন এবং বৈমানিক হিসেবেও সুখ্যাতি অর্জন করেন। তিনি সেই সময়ের মার্কিন যুক্তরাষ্ট্রের অল্প কয়েকজন নারী বৈমানিকের একজন। তিনি মাদাম এক্স (১৯২৯) ও সারা অ্যান্ড সন্স (১৯৩০) চলচ্চিত্রে অভিনয়ের জন্য দুইবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৩০-এর দশকের শেষভাগে চ্যাটারটন চলচ্চিত্রে অভিনয় থেকে অবসরে যান, কিন্তু মঞ্চে অভিনয় চালিয়ে যান। তিনি ১৯৪০-এর দশকের শেষভাগে কয়েকটি টেলিভিশন নাটকে কাজ করেন এবং ১৯৫০-এর দশকে ঔপন্যাসিক হিসেবেও সফলতা অর্জন করেন। তিনি ১৯৬১ সালে ইন্ট্রাসেরিব্রাল রক্তক্ষরণে মারা যান।  প্রারম্ভিক জীবন চ্যাটারসন ১৮৯২ সালের ২৪শে ডিসেম্বর নিউ ইয়র্ক সিটিতে জন্মগ্রহণ করেন। তার পিতা ওয়াল্টার চ্যাটারটন একজন স্থপতি এবং মাতা লিলিয়ান (বিবাহপূর্ব রিড)। তিনি ইংরেজ ও ফরাসি বংশোদ্ভূত। তার পিতামাতা তার শৈশবেই আলাদা হয়ে যান। চ্যাটারটন নিউ ইয়র্কের পেলহামের মিসেস হ্যাগেন্‌স স্কুলে পড়াশোনা করেন।  ১৯০৮ সালে চ্যাটারটন ও তার বন্ধুরা ওয়াশিংটন, ডি.সি.তে এক মঞ্চনাটক দেখতে যান। চ্যাটারটন তার বন্ধুদের কাছে এই নাটকের প্রধান অভিনেত্রীর অভিনয়ের সমালোচনা করেন, বন্ধুরা তাকে মঞ্চ অভিনেত্রী হওয়ার আহ্বান জানান কিংবা চুপ করতে বলেন। চ্যাটারটন তাদের এই আহ্বান গ্রহণ করেন এবং কয়েকদিন পর সেই মঞ্চনাটকের দলে যোগ দেন। তিনি এরপর মঞ্চে কর্মজীবন গড়ার লক্ষ্যে বিদ্যালয়ের পাঠ ত্যাগ করেন। ১৬ বছর বয়সে চ্যাটারটন উইসকনসিনের মিলওয়াউকির ফ্রেন্ড স্টক কোম্পানিতে যোগ দেন ও সেখানে ছয় মাস অতিবাহিত করেন।  কর্মজীবন চ্যাটারটন ১৯১১ সালে দ্য গ্রেট নেম নাটক দিয়ে ব্রডওয়ে মঞ্চে অভিনয় শুরু করেন। মঞ্চে তার সর্বাধিক সফল কাজ হল ১৯১৪ সালের ড্যাডি লং লেগস, এটি জিন ওয়েবস্টারের একই নামের উপন্যাস থেকে মঞ্চে উপযোগী করা হয়।  ১৯২৯ সালে চ্যাটারটন ধারে মেট্রো-গোল্ডউইন-মেয়ারে যান এবং এই স্টুডিওর মাদাম এক্স চলচ্চিত্রে অভিনয় করেন। চলচ্চিত্র সমালোচনামূলকভাবে ও বক্স অফিসে সফলতা অর্জন করেন। এই চলচ্চিত্রে তার অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরের বছর তিনি সারা অ্যান্ড সন্স (১৯৩০) চলচ্চিত্রে অপেরা গায়িকা হিসেবে খ্যাতি অর্জন করা গৃহিণী চরিত্রে অভিনয় করেন। এই চলচ্চিত্রটিও সমালোচনামূলক ও ব্যবসায়িক দিক থেকে সফলতা লাভ করে এবং তিনি এই কাজের জন্য পুনরায় শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এই বছরে তিনি ওয়েস্ট কোস্ট চলচ্চিত্র প্রদর্শকদের আয়োজিত ভোটে নর্মা শিয়েরারের পর বর্ষসেরা নারী তারকা হিসেবে দ্বিতীয় সর্বোচ্চ ভোট লাভ করেন।  তথ্যসূত্র  বহিঃসংযোগ         Photographs of Ruth Chatterton  বিষয়শ্রেণী:১৮৯২-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:নিউ ইয়র্কের ঔপন্যাসিক বিষয়শ্রেণী:নিউ ইয়র্কের বৈমানিক বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:মার্কিন নারী বৈমানিক বিষয়শ্রেণী:মার্কিন লেখিকা বিষয়শ্রেণী:যুক্তরাজ্যে মার্কিন প্রবাসী বিষয়শ্রেণী:প্যারামাউন্ট পিকচার্সের চুক্তিবদ্ধ শিল্পী বিষয়শ্রেণী:ব্রিটিশ বংশোদ্ভূত অভিনেত্রী বিষয়শ্রেণী:মার্কিন নির্বাক চলচ্চিত্র অভিনেত্রী বিষয়শ্রেণী:ইংল্যান্ডে মার্কিন প্রবাসী বিষয়শ্রেণী:মার্কিন নারী ঔপন্যাসিক বিষয়শ্রেণী:মার্কিন প্রবাসী অভিনেত্রী বিষয়শ্রেণী:নিউ ইয়র্ক (অঙ্গরাজ্যের) ঔপন্যাসিক বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী